Аналыҡ яман шешенән һаҡланыуҙың яңы алымы – папиллома вирусының дүрт төрөнән вакцинациялау хаҡында ла әйтеп үтергә теләйем. Уны енси тормош башлағансы 26 йәшкә тиклем эшләтәләр. Тик күпме ваҡыт йоғонто яһауы аҙаҡҡаса өйрәнелмәгән, яҡынса биш-һигеҙ йыл тип билдәләнә. Вакцина алған ҡатын-ҡыҙ ҙа гинекологҡа күренеп торорға тейеш. Сөнки сирҙе вирустың башҡа төрҙәре лә тыуҙырырға мөмкин.